മലപ്പുറം എ ആര് നഗറിലെ സഹകരണ ബാങ്കില് ജീവനക്കാര്ക്ക് കൂട്ട സ്ഥലംമാറ്റം ഭരണസമിതിക്കെതിരെ മൊഴി നല്കിയവര്ക്കെതിരെയും നടപടി മലപ്പുറം: മലപ്പുറം എ ആര് നഗറിലെ സഹകരണ ബാങ്കില് ജീവനക്കാര്ക്ക് കൂട്ട സ്ഥലംമാറ്റം. 32 ജീവനക്കാരെയാണ് ഒറ്റയടിക്ക് സ്ഥലം മാറ്റിയത്. ബാങ്കിലെ ക്രമക്കേടുകള്ക്കെതിരെയും ഭരണസമിതിക്കെതിരെയും മൊഴി നല്കിയവരടക്കമുള്ളവരെയാണ് സ്ഥലം മാറ്റിയത്. യുഡിഎഫ് ഭരിക്കുന്ന മലപ്പുറത്തെ സര്വീസ് സഹകരണ ബാങ്കില് 110 കോടി രൂപയുടെ അനധികൃത നിക്ഷേപം ആണ് കണ്ടത്തിയത്. പത്ത് വര്ഷത്തിനിടെ ബാങ്കില് നടത്തിയത് 1000ആയിരം കോടിയോളം രൂപയുടെ ഇടപാടുകളെന്നും കണ്ടെത്തിയിരുന്നു. മരണപ്പെട്ടവരുടെ പേരിലും അനധികൃത നിക്ഷേപവും കണ്ടെത്തിയിട്ടുണ്ട്. ബാങ്കിന് 115 കോടി രൂപയുടെ കിട്ടാക്കടമുണ്ടെന്നാണ് സഹകരണവകുപ്പ് കണ്ടെത്തിയിരുക്കുന്നത്. 103 കോടി രൂപയുടെ കള്ളപ്പണം ആദായനികുതി വകുപ്പ് കണ്ടു കെട്ടിയ സാഹചര്യത്തില് ബാങ്ക് വന് പ്രതിസന്ധിയിലാണ്. കഴിഞ്ഞ സാമ്ബത്തിക വര്ഷം മാത്രം നാലരക്കോടിയുടെ പ്രവര്ത്തന നഷ്ടമാണ് ബാങ്കിനുണ്ടായത്. എ ആര് നഗര് സഹകരണബാങ്കിലെ ക്രമക്കേടിനെതിരെ വ്യാപകമായ ആക്ഷേപം ഉയര്ന്നിരുന്നു. മുസ്ലീം ലീഗ് നേതാവ് പി കെ കുഞ്ഞാലിക്കുട്ടിക്ക് ബാങ്കില് കള്ളപ്പണ ഇടപാടുകള് ഉള്ളതായി കെ ടി ജലീല് എംഎല്എ ആരോപണം ഉന്നയിച്ചത് വലിയ ചര്ച്ചയായിരുന്നു. ഇതിന് പിന്നാലെ ക്രമക്കേടുകളെ കുറിച്ച് സഹകരണവകുപ്പ് അന്വേഷണം ആരംഭിച്ചിരുന്നു. അന്വേഷണത്തിന്റെ ഭാഗമായി ഭരണസമിതിക്കെതിരെ മൊഴി നല്കിയ 15 ജീവനക്കാരെ അടക്കം സ്ഥലംമാറ്റിയതായാണ് ആരോപണം. പഞ്ചായത്ത് പരിധിയിലുള്ള ബാങ്കായതിനാല് അഞ്ചു കിലോമീറ്റര് ചുറ്റളവിലുള്ള ശാഖകളിലേക്കാണ് ജീവനക്കാരെ സ്ഥലംമാറ്റിയത്. ബാങ്ക് ആസ്ഥാനത്ത് പ്രവര്ത്തിക്കേണ്ട ഇന്റേണല് ഓഡിറ്ററെ അടക്കം സ്ഥലംമാറ്റിയത് ആക്ഷേപത്തിന് ഇടയാക്കിയിട്ടുണ്ട്. Tags